CELEX: C2007/096/16
Language: da
Date: 2007-04-28 00:00:00
Title: Sag C-356/05: Domstolens dom (Første Afdeling) af 19. april 2007 — Elaine Farrell mod Alan Whitty, Minister for the Environment, Ireland, Attorney General, Motor Insurers Bureau of Ireland (MIBI) (anmodning om præjudiciel afgørelse fra High Court of Ireland (Irland)) (Lovpligtig ansvarsforsikring for motorkøretøjer — direktiv 72/166/EØF, 84/5/EØF og 90/232/EØF — skade forvoldt på passagerer i et køretøj — del af køretøjet, som ikke er indrettet til befordring af siddende passagerer)

28.4.2007   
            
            
               DA
            
            
               Den Europæiske Unions Tidende
            
            
               C 96/10
            
         Domstolens dom (Første Afdeling) af 19. april 2007 — Elaine Farrell mod Alan Whitty, Minister for the Environment, Ireland, Attorney General, Motor Insurers Bureau of Ireland (MIBI) (anmodning om præjudiciel afgørelse fra High Court of Ireland (Irland))
   (Sag C-356/05) (1)
   
   (Lovpligtig ansvarsforsikring for motorkøretøjer - direktiv 72/166/EØF, 84/5/EØF og 90/232/EØF - skade forvoldt på passagerer i et køretøj - del af køretøjet, som ikke er indrettet til befordring af siddende passagerer)
   (2007/C 96/16)
   Processprog: engelsk
   Den forelæggende ret
   High Court of Ireland
   Parter i hovedsagen
   
      Sagsøger: Elaine Farrell
   
      Sagsøgte: Alan Whitty, Minister for the Environment, Ireland, Attorney General, Motor Insurers Bureau of Ireland (MIBI)
   Sagens genstand
   Anmodning om præjudiciel afgørelse — High Court of Ireland (Irland) — fortolkning af artikel 1 i Rådets tredje direktiv 90/232/EØF af 14. maj 1990 om indbyrdes tilnærmelse af medlemsstaternes lovgivning om ansvarsforsikring for motorkøretøjer (EFT L 129, s. 33) — passagerer, som befinder sig i en del af køretøjet, der ikke er bygget til og udstyret med sæder til passagerer — national lovgivning, hvorefter det ikke er lovpligtigt at tegne forsikring til dækning af skade, som forvoldes sådanne personer under en ulykke
   Konklusion
   
               1)
            
            
               Artikel 1 i Rådets tredje direktiv 90/232/EØF af 14. maj 1990 om indbyrdes tilnærmelse af medlemsstaternes lovgivning om ansvarsforsikring for motorkøretøjer skal fortolkes således, at den er til hinder for en national lovgivning, hvorefter den lovpligtige ansvarsforsikring for motorkøretøjer ikke dækker ansvar for personskader forvoldt på personer, der befinder sig i en del af et motorkøretøj, som ikke er bygget til og udstyret med sæder til passagerer.
            
         
               2)
            
            
               Artikel 1 i tredje direktiv 90/232 opfylder alle de nødvendige betingelser for at have direkte virkning og tillægger derfor borgerne rettighederne, som de kan påberåbe sig direkte ved de nationale domstole. Det tilkommer dog den nationale ret at efterprøve, om denne bestemmelse kan påberåbes i forhold til et organ som Motor Insurers Bureau of Ireland (MIBI).
            
         
      (1)  EUT C 315 af 10.12.2005.